Document ID: 32007R1338

UREDBA KOMISIJE (ES) št. 1338/2007
z dne 15. novembra 2007
o spremembi Uredbe Sveta (ES) št. 747/2001 glede tarifnih kvot Skupnosti za pomaranče s poreklom iz Egipta in za predelane kmetijske proizvode s poreklom iz Izraela
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 747/2001 z dne 9. aprila 2001 o zagotovitvi upravljanja tarifnih kvot Skupnosti in referenčnih količin za izdelke, ki so na podlagi sporazumov z nekaterimi sredozemskimi državami upravičeni do preferencialov, ter o razveljavitvi uredb (ES) št. 1981/94 in (ES) št. 934/95 (1) in zlasti člena 5(1)(b) Uredbe,
ob upoštevanju naslednjega:
(1)
Svet je s Sklepom z dne 30. oktobra 2007 (2) odobril podpis Protokola k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani ter Arabsko republiko Egipt na drugi strani, da se upošteva pristop Republike Bolgarije in Romunije k Evropski uniji, ter določil njegovo začasno uporabo od 1. januarja 2007.
(2)
Ta protokol določa povečanje obsega tarifnih kvot, ki se uporabljajo za uvoz pomaranč s poreklom iz Egipta v Skupnost. Povečanje obsega se uporablja od 1. julija 2007.
(3)
Svet je s Sklepom z dne 22. oktobra 2007 (3) odobril podpis Protokola k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani ter državo Izrael na drugi strani, da se upošteva pristop Republike Bolgarije in Romunije k Evropski uniji, in določil njegovo začasno uporabo od 1. januarja 2007.
(4)
Ta protokol določa novo letno tarifno kvoto, ki se uporablja za uvoz posebnih predelanih kmetijskih proizvodov s poreklom iz Izraela v Skupnost. Nova tarifna kvota se uporablja od prvega dne v meseca, ki sledi datumu podpisa Protokola.
(5)
Za izvajanje tarifnih koncesij, določenih v navedenih protokolih, je treba prilagoditi seznam tarifnih kvot za Egipt in Izrael iz Uredbe (ES) št. 747/2001.
(6)
Ker se tarifna kvota za Izrael za leto 2007 ne uporablja od 1. januarja 2007, je treba obseg nove tarifne kvote za to leto določiti v količini, ki je manjša od obsega letne tarifne kvote.
(7)
Uredbo (ES) št. 747/2001 je zato treba ustrezno spremeniti.
(8)
Ukrepi, predvideni s to uredbo, so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
Uredba (ES) št. 747/2001 se spremeni, kakor je določeno v Prilogi k tej uredbi.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. julija 2007.
Vendar se točka 2. Priloge uporablja od 1. novembra 2007.
Uredba je v celoti zavezujoča in se neposredno uporablja v vseh državah članicah.
V Bruslju, 15. novembra 2007

Labels: 3
18
17